
Materia qualitercunq; medificata non ſuf- 
ficit explicandis paſsionibus. 


IN nova fert animus mutatas dicere formas 
« Corpora, materi nobilitata nova. 
< Japeto genitus (levis eſt ea fabula) fertur 
c Cceleſti lammas ſurripuiſſe foco: 


« Altum defipuit, Nec enim mens inde petenda eſt, 


Nec ſternutanti Jupiter adſit, opus, 

ce Materies operoſa ſuis ſtat fulta columnis 
« Auxiliatrici non caritura manu: 

< Sive opus irato vibrarier arma furore; 
© Horrida ſeu tremulus reſpuat arma metus; 

« Concitat affectus hæc ſola, ubi poſtulat uſus, 
c give odiſſe velis, {ive adamaſle velis. 

His ſine mente ſonis, facilem lactare popellum 
Intendit nervos gens maleſana ſuos. 

Siccine res agitur? Quid adhuc de mente moramur 
Multifidas lites, garrula turba, tuas : 

Cur de ſede animæ rumpit ſubſellia clamor? 
Verba que barbaricis cur male cuſa modis? 

Pone modos Stagirita, ad Barbara, ritè reducta eſt 
(Hæc modò vera ſient une ul, 

Corruit & ſedes. Epicuri de grege porcis 
Convellenda jacet glandula, Galle, tua. 

Scilicet aggeries adſit modo corporis apta, 
Haud opus eſt auræ viribus ætheriæ: 

Sufficiunt formas corpuſcula mota per omnes, 
His gaudere datum eſt, his lacrymare datum. 

Sic Phaethon, inverſa tui ſoror arbor amari 
Exequias fratris, plena doloris, agat. 

Sic quoque Mercurius, qui nuncia læta capeſſat, 
Ex quovis ligno, credite, factus eat. 

Fiat & ut Niobe (quamvis pro tempore parvo 
Invaſit rigidus ſaxea membra ſtupor) 

Se rurſus fletu maceret, dum plurima vultus 
Lacryma marmoreos ſæpe cadendo cavet: 

Eveniant hæc cuncta, priùs lapis iſte loquatur, 


Quam verum eſſe putem dogma, Atomiſta, tuum, 


Forſitan, inquis, adeſt humano in corpore ſolo 
Hæc tam concinnè materiata ſtrues: 

Concitat humores calor inſitus, atque tumultus 
Sanguinis innumeros fervida maſſa ciet. 

Eſto. Sed anne frequens ubi perturbatio fiat 
Paſſio ibi fuerit, videris ipſe probe, 

Spiritus exilis quo tramite tendere debet: 
Ordine quo ſervant gaudium amorque vices : 

Debita metitur quæ clepſydra tempora fletus : 
Irati ut juſto vena tenore micat: 

Ponere quo præſtat, quo tempore tollere metas: 
Haud ora cla dabit ligneus illa tripos. 

Explicat hos, agilis nodos mens ſola, gubernatque 
Imperio affectus officioſa ſuo. 

ERGO, 

Materiam ſuperavit opus, molimine caſſo 

Non {at gnava opifex munia tanta parat. 

Rationes boni & mali fuerunt 
ab æterno. 


Ondum deſierat tenellus orbis 
(Sortem quiſque ſuam faber dolabat) 
Ex rapto ſibi comparare cuncta: 
Nondum deſierat (mei, tuique 
Ignorans) hominum ſoluta turba 
Communi, fera, victitare glande: 
Nondum contuderat labore eodem 
Glebam & barbariem Ceres perita: 
Nondum Cecropidis ſtatuta Solon 
Cautus tradiderat: Lycurgus ipſe 
Non quam nactus erat polire Spartam 
Solerti ſtuduiſſet arte legum - 
Nondum Juſtinianus ambiebat 
Pandectas ſtudio recludere acri: 
Nondum denique de bono maloque 
Gentes conveniebat inter ullas, 

Cum divina Themis, comes coæva, 
Divæ Pronœæ (receptat haſce, 
Eternus gremio Pater, {orores, 
Amplexiique fovet) latus premebat : 
Et ſacraria mentis æviternæ 
Perluſtrans acie ſeveriori 

Idea ſque videns ibi recluſas, 

Rerum conſimiles imaginesque, 

Quz per noſtra fluunt, ( ſed hæc futura; 
Nondum facta Themis videbat) ævaz 
Exemplaria trutinansque rerum 
Quotquot poſſibile eſſet inveniri, 
Clarè cuncta videbat abſoluta: 
Nullus deerat apex, Paravit inde 
Concinnum ex adamante penicillum, 
terni radioque ſolls uſa, 

Normam gnaviter exaravit ad quam 
Conſtaret ratio boni malique. 

Illi quo mage congruentiora 

Fiunt omnia, rectiora fiunt; 

Et quodcunque recedit hinc (tametſi 
Tentent id ſtabilire Curiatæ 

Leges) jure bono malum vocetur. 
Hæc immota manet, virùm ſtatutis 
Non mutanda, Jovisque ſempiterni: 
Nam ft lege nova, quod hinc recedit 
Id mens ſumma bonum vocare poſler; 
Aut mutabilis eſſet hac & illac, 

Aut adverſa ſibi ( quod abſit) eſſet 
Ipſa eſſentia Numinis ſupremi, 

Ex qua norma prior trahebat ortum. 


ERGO, 
Non ex atbitrio ſubinde condit, 


| Veriim cunctipotens boni malique 


Julii i. 1662. in die (omitiorum, Reſp. Gabriele Clerk, Coll. Perrenſis; 


Fundamenta Deus ſibi coæva 
Deſcripſit proprio ipſe penicillo. 


